Id-Deċiżjoni tal-Kummissjoni
tal-31 ta’ Lulju 2003
li temenda Deċiżjoni 94/85/KE dwar l-importazzjoni ta’ laħam tat-tjur frisk u DeċIżjoni 2000/609/KE dwar il-kondizzjonijiet sanitarji għall-importazzjoni ta’ laħam ta’ annimali ratite frisk fejn tidħol il-Botswana
(notifikata bid-dokument numru K(2003) 2755)
(Test b’relevanza għaż-ŻEE)
(2003/573/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat Direttiva tal-Kunsill 91/494/KEE tas-26 ta’ Ġunju 1991 dwar kondizzjonijiet ta’ saħħa ta’ l-annimali li jirregolaw in-negozju fi ħdan il-Komunità u importazzjoni minn pajjizi terzi ta’ laħam tat-tjur frisk [1], kif emendata l-aħħar bid-Direttiva 1999/89/KE [2], u b’mod partikolari Artiklu 9(1) tiegħu
billi:
(1) Deċiżjoni tal-Kummissjoni 94/85/KE [3], kif emendata l-aħħar bid-DEĊIŻJONI Nru 2001/733/KE [4], tistabbilixxi lista ta’ pajjiżi terzi li minnhom hija awtorizzata l-importazzjoni ta’ laħam tat-tjur frisk.
(2) Deċiżjoni tal-Kummissjoni 2000/609/KE [5], kif emendata l-aħħar permezz ta’ 2000/782/KE [6], tistabbilixxi kondizzjonijiet dwar annimali u saħħa pubblika u ċertifikazzjoni veterinarja għall-importazzjoni ta’ laħam ta’ annimali ratite imkabbra fir-razzett.
(3) Spezzjoni li saret mill-Kummissjoni fil-Botswana f’Mejju 2001 uriet li fil-pajjiżi hemm servizzi veterinarji strutturati u organizzati biżżejjed bejn jidħol l-istat ta’ saħħa fir-rigward ta’ annimali ratite. madankollu, il-leġislazzjoni fil-Botswana ma nkludietx b’mod sħIħ ir-rekwiżit għan-notifika uffiċjali ta’ l-influwenza Avjana.
(4) il-Botswana issa emendat il-liġijiet tagħha biex tassigura li l-influwenza avjana tkun notifikata lill-awtorità kompetenti.
(5) Deċiżjoni tal-Kummissjoni 94/85/KE għandha għalhekk tkun emendata biex tinkludi lil Botswana fil-lista fl-Aness ta’ magħha. Għal skop ta’ ċarezza l-Anness għandu jiġi mibdul kollu kemm hu.
(6) L-Anness għad-Deċiżjoni 94/85/KE għandha turi b’mod ċar li l-Botswana hija awtorizzata għal-laħam ta’ annimali ratite biss.
(7) l-Anness I għad-Deċiżjoni 2000/609/KE għandha tkun ukoll emendata biex tinkludi lill-Botswana fil-lista tal-pajjiżi awtorizzati li jistgħu jesportaw annimali ratite imkabbra fi-razzett lejn l-Unjoni Ewropea. Għal skop ta’ ċarezza l-Aness għandu jiġi mibdul kollu kemm hu.
(8) Minħabba l-istat ta’ saħħa fil-Botswana fejn tidħol il-marda ta’ Newcastle, l-Anness I għad-Deċiżjoni 2000/609/KE għandha turi b’mod ċar li ċ-Ċertifikat Mudell "B" għandu jintuża għal-laħam ta’ annimali ratite imkabbra fi-razzett mill-Botswana.
(9) Il-miżuri li tipprovdi għalihom din id-deċiżjoni jaqblu ma’ l-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,
ADDOTTAT DIN ID-DEĊIŻJONI:
Artikolu 1
L-Anness għad-Deċiżjoni 94/85/KE huwa mibdul bl-Aness I għal din id-Deċiżjoni.
Artikolu 2
L-Anness I għad-Deċiżjoni 2000/609/KE huwa mibdul bl-Anness II għal din id-Deċiżjoni.
Artikolu 3
Dan id-Deċiżjoni hija ndirizzata lill-Istati Membri.
Magħmul fi Brussel, fil-31 ta’ Lulju 2003.